
Dokument i saka
Kommunedelplan for Vågslid, planID 20080014, vedteke i kst. 14.11.2019, sak 19/16
Kommunedelplan for Rukkemo-Torvetjønn, planID 20160009, vedteke i kst. 14.09.23, sak 98/23
Kommunestyresak 09.12.2004, sak 04/141 – Sal- og tilbakeleigemodellen
Kommunestyresak 18.06.2015, sak 40/2015 – Modell for utbygging av ordinær utleigekapasitet
Kommunestyresak 19.11.2015, sak 16/2015 – Modell for utleigekapasitet
Kommunestyresak 16.06.2016, sak 50/2016 – Retningsliner tal senger etter ombytemodellen
Kommunestyresak 02.02.2017, sak 3/2017 – Bruk av eksisterande bygg i ombyte
Kommunestyresak 22.04.25, sak 29/25 – Prinsippsak – ombytemodellen og bruksendring frå utleigeføremål til fritidsføremål

Bakgrunn
Vinje kommune er som kjend den største reiselivskommunen i Telemark og arbeidet med å ha tilstrekkeleg med utleigekapasitet har vore ei viktig oppgåve i kommunen. Då det ved inngangen til 2000-talet blei slutt på å yte statlege SND-tilskot til bygging av utleigehytter og marknaden samstundes endra seg, kom det eit nytt konsept for å finansiere utleigehytter/hotell. Det gjekk ut på at private investerer og byggjer hytter/leilegheiter som så blir leigd ut til ein reiselivsbedrift som nytta den/dei i kommersiell utleige (sal- og tilbakeleigekonseptet).

Vinje kommune opna i kommunestyresak 04/141 av 09.12.04 for bruk av konseptet sal- og tilbakeleige ved utbygging av næringsområde spesielt innafor kommunedelplanane for Vågslid og Rukkemo-Torvetjønn. Vinje kommune definerte sal- og tilbakeleige som utleige av privat hytte/leilegheit i 70% av året i 8 år gjennom eit kommersielt selskap i fellesdrift. Det blei bygd mange hytter/leilegheiter ut frå denne modellen, men praksis blei ikkje slik det var tenkt. 
Då ein arbeidde med oppfylging av sal- og tilbakeleigeområda i 2014/2015, kom det fram at ordinære utleigehytter var tekne ut av ordinær utleige og blitt selt som reine private hytter. Erfaringane den gonga var at ordninga med sal- og tilbakeleige ikkje fungerte, og den gav liten tilgang til varme senger, noko som var/er avgjerande for å oppretthalde reiselivet. Det var mange private hytteeigarar som hadde problem med ordninga, og for kommunen var det veldig ressurskrevjande å følgje opp ordninga – det sama gjaldt for reiselivsaktørane. Resultatet blei at kommunen saman med advokatfirmaet Torkildsen & Co utarbeida ein modell der ein kunne få bygd tilstrekkeleg med varme senger samstundes som ein fekk løyst mange av utfordringane med sal- og tilbakeleigeordninga. 

Modellen gjekk ut på at ein avvikla sal- og tilbakeleigekonseptet av 2004, erstatta utilfredsstillande utleigekapasitet og nytta ubygde næringsområde (blå), med ein føresetnad om at det blei bygd nye ordinære utleigeeiningar i eit ana tilsvarande eller betre område. Desse skal vera i evigvarande utleige.  Det var ein friviljug ordning, og det var opp til kvar einskild å delta i ordninga. Dei som oppfylte vilkåra for ordninga, inngjekk i ordninga – mens dei som ikkje oppfylte vilkåra sto fritt til å vera med eller ikkje. Dei som ikkje ønska å delta i ordninga, måtte vidareføre ordninga med sal- og tilbakeleige/full utleige. Hovudintensjonen var å oppfylle tilfredsstillande etablering av varme senger i reiselivsdestinasjonane.

Modellen hadde tre alternativ for dei som ville avvikle ordninga med sal- og tilbakeleige. 
1. Hytteeigaren kan oppfylle kravet til utleige, og kan når vilkåra er oppfylte og dokumentert på tilfredsstillande måte søkje og få bruksendring på hytta frå næring til fritid (sal – og tilbakeleigeordninga). 
2. Hytteeigaren kan inngå avtale med godkjend utleigeselskap om frikjøp/konvertering av sal- og tilbakeleigehytta til nye ordinære utleigesenger i eit nytt prosjekt (ombytemodellen). Eigaren får så midlertidig bruksendring ( mot inngått avtale med utbyggingsselskap )  inntil han kan framleggje dokumentasjon på at den avtala kapasiteten er bygd. Då får eigaren endeleg bruksendring frå næring til privat. 
3. Hytteeigaren vil korkje inngå utleigeavtale med kommersiell aktør eller vera med på frikjøpsmodellen. Då er hytta i bruk i strid med reguleringsføremålet og reglane om ulovlegheitsoppfylging trer i kraft. 

Ordninga som er omtala i punkt 1, blei oppheva i 2015, med unntak av dei som kan dokumentere at dei inngår i ordninga innan 01.05.2017 (tidlegare 31.12.2015). For at utleige skal reknast for å vera i næringssamanheng, må utleige skje gjennom ein kommersiell utleigeaktør som driv felles næringsmessig utleige. Departementet har lagt til grunn at privat utleige der det er overlate til kvar enkelt eigar å nytte Finn.no eller liknande føretak , ikkje er tilfredsstillande på ein næringseigedom med utleigeplikt.

Når det gjeld ombytemodellen som er omtala i punkt 2, blei denne aktivt nytta ut 2019.

Under Korona-pandemien var det utfordringar kring oppfylling av utleigeplikta. Det var også krevjande å få til ei avtale om erstatningssenger med utbyggjarar i dei sakene det var relevant, da det var få eller ingen utbyggjarar som bygde utleigesenger på den tida. Av den grunn blei det fremma ei sak for plan- og miljøutvalet, som opna opp for utviding av ombyte og alternativ bruk av midlar. Dersom det ikkje var høve til å inngå avtaler om utbygging av erstatningsenger, vart det opna opp for å betale inn til infrastrukturfond for gjeldande destinasjon. Vedtak i plan- og miljøutvalet 20.01.21, sak 21/11:

Vedtaket hadde ingen sluttdato, og sidan det er slutt på pandemisituasjonen blei det fremma ei sak til kommunestyret 22.04.25 – sak 29/25.

Kommunestyret vedtok 22.04.2025, sak 29/25 prinsippsak - Ombytemodellen og bruksendring 
frå utleigeføremål til fritidsføremål. Kommunen har i ettertid fått ein juridisk vurdering av vedtaket, og det viser seg at delar av vedtaket ikkje er juridisk riktig. Kommunen har ikkje handsama søknadar etter vedtaket i sak 29/25. Med bakgrunn i råda og vurderinga me har fått frå kommunens rådgjevande advokat, blir saka teke opp på ny. 

Vurdering
Ordninga som er omtala i punkt 1 (sal- og tilbakeleigeordninga), blei oppheva i 2015, med unntak av dei som kan dokumentere at dei inngår i ordninga innan 01.05.2017 (tidlegare 31.12.2015). Ordninga var også meint å vera kortvarig, men sikre tilstrekkeleg varme senger i turistområda. I dag er det mange som leiger ut sine private hytter gjennom tenester og plattformar som finn.no og Airbnb, slik sett er det meir privat utleigekapasitet i dag enn den gang ein etablerte ordninga. Med bakgrunn i at ordninga var meint å opphøyre og ikkje omfatte dei som ikkje hadde inngått avtale innan 01.05.2017, rår kommunedirektøren til at ein ikkje tek opp att ordninga no.

Konklusjon
Kommunedirektøren rår framleis til at vedtaket frå 20.01.21, i sak 21/11 om utvida ombyte opphevast i sin heilskap. 

Dei som ikkje kan dokumentere at dei inngår i ordninga omtalt i pkt 1 (sal- og tilbakeleige), på dei vilkåra som er omtalt over, er ikkje omfatta av ordninga.

Kommunedirektøren rår til at arealbruk, føringar og vilkår for bruksendring og omregulering blir gjort i tråd med kommunedelplanane i Vågslid og Rukkemo-Torvetjønn.

Dispensasjon for bruksendring frå utleigeføremål til fritidsføremål skal handsamast politisk i plan- og miljøutvalet.

Saka gjeng til kommunestyret.

[bookmark: Innstilling]Kommunedirektøren sitt framlegg til vedtak
1. Vedtaket frå 20.01.21, sak 21/11 opphevast.
2. Ombytemodellen slik det går fram av pkt 2 frå 2015 vert avslutta. 
3. Einingar regulert som næring med utleigeplikt, utleigehytter eller fritids- og turistføremål skal gjerast disponible for næringsmessig utleige minst 9 mnd av året gjennom fellesdrift. Privat utleige gjennom finn.no, airbnb og liknande løysingar vert ikkje rekna som godkjent utleige av ein næringseigedom.  
4. Arealbruk, føringar og vilkår for bruksendring og omregulering skal gjerast i tråd med kommunedelplan Vågslid og kommunedelplan for Rukkemo-Torvetjønn. 
5. For områder som er prioritert som kjerneområde for reiselivsdestinasjonane (fritids- og turistføremål) i kommunedelplanane, gjeld eksisterande reguleringsplanar med 70 % utleige eller utleigeplikt på 9 mnd. gjennom fellesdrift jamfør nasjonale retningsliner. I slike område er det ikkje høve for å bruksendre eller omregulere frå næringsføremål til fritidsføremål. 



[bookmark: UtvalgsNavn][bookmark: MØTESAKSNR][bookmark: MøteDato]Plan- og miljøutvalet si handsaming av sak 54/2026 i møtet den 15.04.2026
Handsaming av saka
[bookmark: Behandling]Framlegg frå plan- og miljøutvalet:
Saka blir utsett i påvente av informasjon som blei etterspurt i møtet.
Ingen søknader om ombytte blir handsama før saka er ferdig handsama i kommunestyret.
 
Framlegget frå utvalet blei samrøystes vedteke


Vedtak
[bookmark: Vedtak]Saka blir utsett i påvente av informasjon som blei etterspurt i møtet.
Ingen søknader om ombytte blir handsama før saka er ferdig handsama i kommunestyret.

Handsaming i Plan- og miljoutvalet 20.012021:

Framlegget fra ridmannen blei samroystes vedteke.

3. Grunna Korona tek Vinje kommune opp att ordninga om ombyte.

4. Grunna Korona gjev Vinje kommune det mogleg 4 seta midlar som folge av ombyte
inn p infrastrukturfond for gjeldande destinasjon, om der ikkje er tilbod pa
erstatningssenger.

